**SVEUČILIŠTE JOSIPA JURJA STROSSMAYERA U OSIJEKU**

**AKADEMIJA ZA UMJETNOST I KULTURU U OSIJEKU**

**objavljuje**

**OBAVIJEST**

**ZA UPIS NA**

**SVEUČILIŠNI SPECIJALISTIČKI STUDIJ**

**ODNOSI S JAVNOŠĆU I KOMUNIKOLOGIJA**

**SVEUČILIŠTA JOSIPA JURJA STROSSMAYERA U OSIJEKU  
AKADEMIJA ZA UMJETNOST I KULTURU U OSIJEKU**

**u akademskoj godini 2025./2026.**

**PRAVO PRIJAVE ZA UPIS** na studij imaju pristupnici/e koji imaju završen sveučilišni diplomski studij, sveučilišni integrirani prijediplomski i diplomski studij ili dodiplomski sveučilišni studij iz Znanstvenog područja 5. Društvene znanosti i 6. Humanističke znanosti; ostala srodna znanstvena i umjetnička područja, polja i grane također će se individualno razmotriti, te odobriti uz ispunjavanje ostalih kriterija.\*

Iznimno,, studij mogu upisati i osobe koje su završile stručni diplomski studij uz polaganje razlikovnih ispita, odnosno uz najmanje pet godina radnog staža u području izvođenja studija (motivacijski razgovor).

* završen diplomski sveučilišni studij iz područja društvenih i humanističkih znanosti s najmanje 120 ECTS bodova i stečeni akademski naziv magistar/magistra
* završen studij iz područja društvenih i humanističkih znanosti prije uvođenja Bolonjskoga sustava 2005. godine;
* Studij mogu upisati i pristupnici koji su završili sveučilišni diplomski ili raniji sveučilišni dodiplomski studij (uz pribavljenu potvrdu ili diplomu o izjednačavanju naslova u skladu s važećim propisima) iz drugih područja znanosti i umjetnosti ako željom za razvojem karijere, profesionalnim radom ili znanstvenim interesima uspješno pokažu opravdanost upisa na predmetni poslijediplomski specijalistički studij (motivacijski razgovor).
* U slučaju akademskog priznavanja inozemnih visokoškolskih kvalifikacija i razdoblja studija provedenog u inozemstvu, odnosno ECTS bodova, u svrhu upisa poslijediplomskog specijalističkog studija Odnosi s javnošću i komunikologija, postupak se pokreće na zahtjev kandidata i vodi na temelju isprava, drugih dokaza i podataka o kvalifikaciji čije se priznavanje traži. Navedeni postupak vodi Ured za kvalitetu Sveučilišta Josipa Jurja Strossmayera u Osijeku.

**POTREBAN BROJ UPISANIH STUDENATA ZA ODRŽAVANJE NASTAVE**

**Minimalno dvadeset (20) studenata**

**PROCES PRIJAVE:**

**Korak 1. Iskaz interesa**

Molimo zainteresirane da pismeno dostave svoju predbilježbu odnosno iskaz interesa za upis na studij na priloženom obrascu **„Iskaz interesa**“ na adrese elektroničke pošte [gmilanovic@aukos.hr](mailto:gmilanovic@aukos.hr) do 15.10. 2025.godine.

Nakon što Akademija zaprimi minimalnih dvadeset (20) iskaza interesa zainteresiranih biti će raspisan natječaj detaljnije opisan u koraku 2.

**Poveznica na obrazac „**[**Iskaz interesa**](Obrazac-iskaz%20interesa.docx)**“ https://www.uaos.unios.hr/obrazac-za-iskaz-interesa/**

**Korak 2. Prijava na natječaj**

**Svi koji se prijave iskazom interesa biti će obavješteni o izlasku natječaja koji će biti i objavljen na mrežnim stranicama Akademije. Kada natječaj bude objavljen potrebno je prijaviti se sa slijedećom dokumentacijom.**

**PREDVIĐENA POTREBNA DOKUMENTACIJA ZA UPIS NAKON OBJAVE JAVNOG NATJEČAJA:**

1. Diploma – izvornik ili ovjerena preslika
2. Potvrda o akademskom priznanju kvalifikacije za kandidate koji su svoje školovanje završili izvan Republike Hrvatske. Kandidati koji su kvalifikaciju stekli izvan RH dužni su provesti postupak akademskog priznavanja kvalifikacije. Postupak traje od 30 do 60 dana. Sve informacije o postupku akademskog priznavanja dostupni su na poveznici <http://www.unios.hr/kvaliteta/djelatnosti/akademsko-priznavanje/>
3. Domovnica – izvornik ili ovjerena preslika (ne starije od 6 mjeseci), za strane državljane preslika putovnice
4. Životopis
5. Odluku tvrtke ili ustanove o plaćanju troškova studija (ukoliko pravne osobe plaćaju troškove studija) ili osobno potpisanu izjavu (ukoliko pristupnici sami plaćaju troškove studija)
6. presliku uplatnice u iznosu od 40,00 eura na IBAN HR7323600001102689236 (poziv na broj: 00 - pristupnikov OIB) te s naznakom: za troškove upisa na Sveučilišni specijalistički studij Odnosi s javnošću i komunikologija.
7. presliku uplatnice u iznosu od 500,00 eura na IBAN HR 7323600001102689236 (poziv na broj: 00 - pristupnikov OIB) te s naznakom: **Preduplata dijela školarine za Sveučilišni specijalistički studij**:
8. u slučaju da se na studij ne upiše dovoljno pristupnika/ica, navedeni iznos se vraća pristupniku/ici
9. u slučaju da se na studij upiše dovoljno pristupnika/ica navedeni iznos se uračunava u plaćanje školarine
10. u slučaju pristupnik/ica odustane nakon provedene provjere znanja (razredbeni postupak) i/ili ne pristupi upisu navedeni iznos zadržava Akademija za umjetnost i kulturu
11. Na Natječaj se prijavljuje na propisanom obrascu koji se nalazi na mrežnoj stranici studija [http://www.uaos.unios.hr/sveucilisni-specijalisticki-studij-odnosi-s-javnoscu-i-komunikologija/](http://www.uaos.unios.hr/poslijediplomski-specijalisticki-studij-kreativne-terapije/) (Za buduće studente / Prijavnica )

Navedena dokumentacija za upis i uplata pod točkama 9. i 10. dostavlja se tek po objavi Javnog natječaja za upis na poslijediplomski specijalistički studij u javnom glasilu o čemu će zainteresirani pristupnici biti obaviješteni, ne šalje se u prvom koraku kada se samo ispunjava **Iskaz interesa**.

**KOMPETENCIJE KOJE STUDENT STJEČE ZAVRŠETKOM STUDIJA:**

Uspješnim završetkom studija studenti će biti osposobljeni samostalno voditi i upravljati komunikacijskim procesima različitih organizacija; na menadžerskoj razini pripremati sveobuhvatne odnose s javnošću, sposobne za izgradnju i održavanje odnosa između organizacija i njihove javnosti. Sa znanjem o novim digitalnim platformama koje postoje u području komunikacija studenti će biti osposobljeni osmišljavati, provoditi i nadgledati namjerne, planirane i održive kampanje za odnose s javnošću, te održavati i upravljati različitim vrstama profesionalnih odnosa za upravljanje informacijama. Studenti će biti osposobljeni za primjenu znanja strateškog upravljanja u odnosima s javnošću kako u području korporativnih komunikacija, tako i u neprofitnom sektoru, javnim institucijama, poduzetništvu te kulturi i kreativnim industrijama. Uz vođenje i upravljanje, studenti će biti osposobljeni za samostalnu provedbu i taktike evaluacije kampanja u kontekstu tekućih promjena, kao i upravljanja problemima, imidžom i reputacijom za organizacije svih veličina.

**PREDVIĐENI POČETAK I MJESTO IZVOĐENJA NASTAVE**: veljača 2026. godine u Osijeku u prostorijama Akademije za umjetnost i kulturu u Osijeku (zgrada AUK Ulica Julija Knifera 1/1 i zgrada Rektorata Trg Sv. Trojstva 3, Osijek). Nastava će se primarno izvoditi u prostorijama Akademije, uz mogućnost izvođenja online prema potrebi.

**TRAJANJE STUDIJA, ECTS BODOVI I VISINA ŠKOLARINE**: Trajanje sveučilišnog specijalističkog studija Odnosi s javnošću i komunikologija je: tri (3) semestra, 90 ECTS bodova.

Ukupna školarina studija iznosi 4.400,00 eura.

**ROK ZA PODNOŠENJE PREDBILJEŽBE** je od objave obavijesti na mrežnim stranicama Sveučilišta Josipa Jurja Strossmayera u Osijeku, Akademije za umjetnost i kulturu završno pa do objave javnog natječaja u javnom glasilu o čemu će zainteresirani pristupnici biti obaviješteni.

**PREDVIĐENA PROVJERA ZNANJA (RAZREDBENI POSTUPAK)** prosinac 2025./siječanj 2026. u prostorijama Akademije za umjetnost i kulturu u Osijeku (zgrada Rektorata Trg Sv. Trojstva 3, Osijek).

Točan termin razredbenog postupka bit će utvrđen po zaprimanju prijava pristupnika/ca, odnosno najkasnije po završetku javnog natječaja. Održavanje razredbenih postupaka ovisit će o dovoljnom broju prijavljenih kandidata/kinja na javni natječaj.

U slučaju da se na javni natječaj objavljen u javnim glasilima ne prijavi dovoljan broj pristupnika/ca, provjera znanja održat će se naknadno. O novom terminu svi zainteresirani pristupnici/ce bit će pravodobno obaviješteni.

**POSTUPAK PROVJERE ZNANJA**

**Odabir pristupnika:**

**Prva razina** temelji se na pregledu podnesene dokumentacije pristupnika.

**Druga razina** ocjena usmenog intervjua s pristupnikom, kako bi se dobio uvid u predispozicije za poslijediplomsko obrazovanje i razinu motiviranosti za Studij.

**Lista pristupnika** koji ispunjavaju uvjete za upis objavit će se u roku od jednog dana po završetku procesa odabira kandidata na internet stranicama Sveučilišnog specijalističkog studija Odnosi s javnošću i komunikologija, <http://www.uaos.unios.hr/sveucilisni-specijalisticki-studij-odnosi-s-javnoscu-i-komunikologija/>

Iskaz interesa koji nije u skladu s uputama ili nije potpun neće se uzimati u obzir.

**Upiti se dostavljaju elektronički na e-adresu:** [**specijalisticki-pr@aukos.hr**](mailto:specijalisticki-pr@aukos.hr)

**Kontakt**

Julija Knifera 1  
RH - 31000 Osijek  
tel: +385 99 402 1812   
e-mail: [gmilanovic@aukos.hr](mailto:gmilanovic@aukos.hr)